PATVIRTINTA

UAB „Investicijų ir verslo garantijos“

generalinio direktoriaus

2020 m. sausio XX d. įsakymu Nr. B-

**SKATINAMOSIOS FINANSINĖS PRIEMONĖS**

**„TIESIOGINĖS COVID-19 PASKOLOS“ ĮGYVENDINIMO SĄLYGŲ APRAŠAS**

**(toliau – Aprašas)**

**1. ĮVADINĖ INFORMACIJA**

**1.1.  Priemonės tikslas**

Skatinamosios finansinės priemonės „Tiesioginės COVID-19 paskolos“ (toliau – Priemonė) tikslas – mažinti COVID-19 pandemijos poveikį įmonėms ir verslininkams, suteikiant finansavimą paskolų forma verslo subjektų (toliau – Verslo subjektas) apyvartinėms išlaidoms finansuoti.

**1.2.  Priemonės aplinka**

2009 m. balandžio 7 d. tarp Lietuvos Respublikos finansų ministerijos (toliau – Finansų ministerija), Lietuvos Respublikos ūkio ministerijos (toliau – Ekonomikos ir inovacijų ministerija) ir UAB „Investicijų ir verslo garantijos“ (toliau – „Invega“) buvo pasirašyta finansavimo sutartis, kuria buvo įsteigtas kontroliuojantysis fondas „INVEGOS fondas“ (toliau – INVEGOS fondas). Pagal šią sutartį INVEGOS fondo valdytoja paskirta „Invega“.

Lietuvos Respublikos Vyriausybė 2018 m. spalio 17 d. nutarimu Nr. 1046 „Dėl pavedimo vykdyti nacionalinės plėtros įstaigos veiklą“ „Invegai“ suteikė nacionalinės plėtros įstaigos statusą, o nuo 2018 m. gruodžio 3 d. Lietuvos banko priežiūros tarnybos sprendimu „Invega“ įtraukta į Nacionalinės plėtros įstaigų sąrašą.

Priemonė įgyvendinama pagal Ekonomikos skatinimo ir koronaviruso COVID-19 plitimo sukeltų pasekmių mažinimo priemonių planą, kuriam pritarta Lietuvos Respublikos Vyriausybės 2020 m. kovo 16 d. pasitarimo protokolu Nr. 14, 3 tikslą „Padėti verslui išsaugoti likvidumą“.

Priemonei įgyvendinti skirta iki 30 mln. Eur Lietuvos Respublikos valstybės biudžeto lėšų. Priemonei skirta lėšų suma gali būti didinama arba mažinama, atsižvelgiant į rinkos poreikį.

**1.3. Reglamentuojantys teisės aktai:**

**Europos Sąjungos (toliau – ES) teisės aktai ir gairės:**

- 2020 m. kovo 19 d. Europos Komisijos komunikatas „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2020 m. spalio 13 d. Europos Komisijos komunikatu ,,4-asis laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos pakeitimas ir Komisijos komunikato valstybėms narėms dėl Sutarties dėl Europos Sąjungos veikimo 107 ir 108 straipsnių taikymo trumpalaikiam eksporto kredito draudimui priedo pakeitimas“ (toliau – Komunikatas);

- Lietuvos Respublikos Vyriausybės 2020 m. lapkričio 4 d. nutarimas Nr. 1226 ,,Dėl karantino Lietuvos Respublikos teritorijoje paskelbimo“ (toliau – Nutarimas Nr. 1226);

- 2020 m. gruodžio 23 d. Europos Komisijos sprendimas Nr. C(2020) 9632 dėl valstybės pagalbos SA.60379 (2020/N) – Lietuva. Tiesioginės COVID-19 paskolos.

**Nacionaliniai teisės aktai ir dokumentai:**

- Lietuvos Respublikos nacionalinių plėtros įstaigų įstatymas;

- Lietuvos Respublikos smulkiojo ir vidutinio verslo plėtros įstatymas (toliau – SVV įstatymas);

- Lietuvos Respublikos civilinis kodeksas;

- Lietuvos Respublikos Vyriausybės 2018 m. rugsėjo 12 d. nutarimas Nr. 910 „Dėl Nacionalinių plėtros įstaigų įstatymo įgyvendinimo“;

- Lietuvos Respublikos Vyriausybės 2001 m. liepos 11 d. nutarimas Nr. 887 „Dėl uždarosios akcinės bendrovės „Investicijų ir verslo garantijos“ veiklos;-

- Lietuvos Respublikos ekonomikos ir inovacijų ministro 2021 m. sausio XX d. įsakymu
Nr. X-XXX „Dėl skatinamosios finansinės priemonės „Tiesioginės COVID-19 paskolos“ schemos patvirtinimo“ patvirtinta schema (toliau – Priemonės schema);

 - Lietuvos Respublikos ūkio ministro 2008 m. kovo 26 d. įsakymas Nr. 4-119 „Dėl smulkiojo ar vidutinio verslo subjekto statuso deklaravimo tvarkos aprašo ir smulkiojo ar vidutinio verslo statuso deklaracijos formos patvirtinimo“;

- kiti Priemonei taikytini teisės aktai, taisyklės, rekomendacijos, gairės, „Invegos“ vidaus procedūros ir tvarkos bei jų pakeitimai.

**1.4. Paraiškos teikimo procesas**

1.4.1. Paraiškų teikimas organizuojamas kvietimu, kuris skelbiamas viešai „Invegos“ interneto svetainėje [www.invega.lt](http://www.invega.lt).

1.4.2. Paraiškos teikiamos „Invegai“ per elektroninę paraiškų teikimo sistemą „Invegos“ internetinėje svetainėje https://covid19paskolos.invega.lt.

1.4.3. Vykdant Priemonę nustatytomis sąlygomis, Paskolos gavėjo atstovo tapatybė nustatoma atstovui patvirtinus savo tapatybę per administracinių ir viešųjų elektroninių paslaugų portalą „Elektroniniai valdžios vartai“, veikiantį Valstybės informacinių išteklių sąveikumo platformos nuostatų, patvirtintų Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. rugpjūčio 8 d. įsakymu Nr. T-139 „Dėl Valstybės informacinių išteklių sąveikumo platformos nuostatų patvirtinimo“, nustatyta tvarka ir pripažįstamą saugiu nuotolinės atpažinties procesu. Jeigu pareiškėjo atstovas yra užsienio valstybės pilietis, neturintis techninių galimybių per Elektroninių valdžios vartų portalą patvirtinti savo tapatybės ar juridinis asmuo, kuris neturi vienasmenio valdymo organo, jis turi pateikti „Invegai“ elektroniniu paštu igaliojimai-paskolos@invega.lt patvirtintą įgaliojimo kopiją ir „Invega“ suteiks technines galimybes įgaliotam asmeniui atlikti Aprašo
1.4 papunktyje nustatytus veiksmus Verslo subjekto vardu.

1.4.4. Kvietimas stabdomas pasibaigus paraiškų teikimo terminui arba paskirsčius Priemonei skirtą sumą.

**1.5. Paraiškos vertinimo procesas ir Paskolos sutarties sudarymas**

1.5.1. Paraiškos vertinamos eiliškumo tvarka pagal jų registravimo „Invegoje“ datą ir laiką. „Invega“ pateiktos paraiškos vertinimą atlieka ne vėliau kaip per 15 darbo dienų. Paraiška laikoma pateikta, kai elektroninėje paraiškų teikimo sistemoje Verslo subjektas mato būseną „Paraiška pateikta vertinimui“. Paraiškos vertinimo terminas skaičiuojamas nuo tinkamai užpildytos paraiškos ir papildomų dokumentų pateikimo „Invegai“ dienos. Paraiškos vertinimo terminas, atsižvelgiant į objektyvias aplinkybes (pvz., gautas ir vertinamas neįprastai didelis paraiškų kiekis, kilus techninėms kliūtims paraiškoms vertinti), „Invegos“ vadovo sprendimu gali būti pratęstas, tačiau ne ilgesniam kaip 30 darbo dienų laikotarpiui.

1.5.2. Tuo atveju, jei Verslo subjekto atstovas per 10 darbo dienų nuo „Invegos“ prašymo pateikti informaciją ar papildomus dokumentus gavimo dienos, nepateikia jų, paraiška toliau nevertinama ir yra atmetama.

1.5.3. „Invega“, priėmusi sprendimą suteikti Paskolą, per 2 darbo dienas išsiunčia Verslo subjektui standartinę Paskolos sutarties formą. Verslo subjekto atstovas Paskolos sutartį turi pasirašyti per 10 darbo dienų po Paskolos sutarties išsiuntimo. Paskolos sutartis pasirašoma kvalifikuotu elektroniniu parašu.

1.5.4. Nepasirašius Paskolos sutarties per Aprašo 1.5.3 papunktyje nurodytą terminą, sprendimas suteikti Paskolą netenka galios.

1.5.5. „Invega“ turi teisę tvarkyti su Aprašo įgyvendinimu susijusius asmens duomenis. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu. Asmens duomenys tvarkomi viešinimo, apskaitos ir audito tikslais bei atrankinių patikrų metu tikrinant nurodytos Verslo subjekto informacijos tikrumą. Su Aprašo įgyvendinimu susiję asmens duomenys „Invegoje“ tvarkomi ir saugomi 10 metų nuo paskutinio dokumento pagal Priemonę gavimo datos. Informacija apie asmens duomenų tvarkymą pateikiama „Invegos“ interneto svetainėje <https://invega.lt/lt/asmens-duomenu-saugojimo-politika/>.

* + 1. „Invega“ atsisako išduoti Paskolą Apraše nustatytais pagrindais, kai:

1.5.6.1. Potencialiam Paskolos gavėjui, jo naudos gavėjui ar bet kuriam su Paskolos gavėju ir (ar) jo naudos gavėju susijusiam asmeniui (įskaitant jų atstovus), arba asmenims, kurių naudai bus naudojama Paskola (pvz., potencialaus Paskolos gavėjo kontrahentams) (toliau bet kuris iš jų – Asmuo) taikomos sankcijos (bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga, Lietuvos Respublika, Jungtinių Amerikos Valstijų vyriausybė (įskaitant JAV Iždo departamento Užsienio lėšų kontrolės biurą (OFAC) ar kitos valstybės bei tarptautinės organizacijos, kurių sankcijų reikalavimų laikosi „Invega“ ir (ar) šių subjektų institucijos);

1.5.6.2. „Invega“ turi duomenų, kad bet kuris Asmuo yra arba gali būti susijęs su pinigų plovimu, teroristų finansavimu ir (ar) kita kriminaline veikla (pvz., Asmuo veikia ar veikė didelės pinigų plovimo ir (ar) teroristų finansavimo rizikos srityje ir Asmuo nepateikia pakankamos dokumentacijos ar kitų įrodymų apie Asmens nuosavybės ir valdymo struktūrą, lėšų sandoriams vykdyti šaltinį, verslo santykius ar kitos informacijos ir dokumentų, kurie yra reikalingi laikantis privalomų teisės aktų, reglamentuojančių pinigų plovimo ir teroristų finansavimo prevenciją);

1.5.6.3. „Invega“ dėl Paskolos gavėjo veiksmų ar neveikimo negali tinkamai atlikti visų veiksmų, kurie pagal taikytinus teisės aktus ir (ar) „Invegos“ vidaus teisės aktus, reikalingi „Pažink savo klientą“ principo įgyvendinimui (pvz., potencialus Paskolos gavėjas nepateikia visų reikalingų dokumentų ar įrodymų, „Invegai“ kyla abejonių dėl pateiktų dokumentų tikrumo ar autentiškumo);

1.5.6.4. Verslo subjektas neatitinka Paskolos gavėjo tinkamumo sąlygų;

1.5.6.5. Prašoma suteikti Paskola neatitinka Paskolos tinkamumo sąlygų;

1.5.6.6. Verslo subjektas pateikė netikslius ar neišsamius duomenis, pagrindžiančius atitikimą Paskolos gavėjo tinkamumo sąlygoms ir prašant nustatytu terminu nepatikslino, nepapildė, nepaaiškino pateiktų netikslių ar neišsamių duomenų;

1.5.6.7. Verslo subjektas pateikė informaciją, kurios pagrįstumo negali įrodyti;

1.5.6.8. „Invega“, įvertinusi paraišką, nustato, kad Verslo subjektui Paskola negali būti suteikiama dėl per didelės Projekto ir (ar) Verslo subjekto rizikos. Rizikingumo lygio vertinimas atliekamas „Invegos“ vidaus procedūrų nustatyta tvarka;

1.5.6.10. Paraiška atmetama pagal kitus Paskolos sutarties pasirašymo dieną galiojusius „Invegos“ procedūrose ir tvarkose numatytus pagrindus.

* + 1. Esant poreikiui, „Invega“ turi teisę kreiptis į kompetentingas institucijas ar kitus asmenis tam, kad būtų gauta visa informacija apie Verslo subjektą, ir atlikti papildomą patikrinimą prieš priimant sprendimą suteikti Paskolą Verslo subjektui. Tuo atveju, jeigu tokie asmenys ir (arba) Verslo subjektas nepatvirtina ir (ar) nepagrindžia paraiškoje pateiktos informacijos teisingumo, „Invega“ atmeta paraišką.

**2.** **PRIEMONĖS REIKALAVIMAI**

**2.1. Priemonės aprašymas:**

Priemonę įgyvendins „Invega“, teikdama Paskolas tiesiogiai Verslo subjektams, kurie atitinka Paskolos gavėjo tinkamumo sąlygas, nustatytas Apraše.

**2.2. Pagrindinės sąvokos ir sąlygos**

|  |  |
| --- | --- |
| **Paskola** | „Invegos“ Paskolos gavėjui iš Priemonės lėšų suteikta paskola |
| **Paskolos davėjas** | „Invega“ |
| **SVV subjekto statuso deklaracija** | Smulkiojo ir vidutinio verslo subjekto statuso deklaracija, kurios forma ir pildymo instrukcija patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl smulkiojo ir vidutinio verslo subjekto statuso deklaravimo tvarkos aprašo ir smulkiojo ir vidutinio verslo subjekto statuso deklaracijos formos patvirtinimo“ |
| **PVM** | Pridėtinės vertės mokestis |
| **VMI** | Valstybinė mokesčių inspekcija prie Lietuvos Respublikos finansų ministerijos |
| **Paskolos sutartis** | Tarp „Invegos“ ir Paskolos gavėjo pasirašyta Paskolos sutartis dėl Paskolos suteikimo |
| **Verslo subjektas** | 1. Smulkiojo ir vidutinio verslo (toliau – SVV) subjektas, kaip jis apibrėžtas SVV įstatyme;
2. Didelė įmonė, kuri nepriskiriama SVV subjektui pagal SVV įstatymą
 |
| **Įmonių grupė** | Suprantama taip, kaip apibrėžta Lietuvos Respublikos įmonių grupių konsoliduotosios finansinės atskaitomybės įstatyme  |
| **Paskolos gavėjas** | Verslo subjektas, kuris kreipėsi į „Invegą“ dėl finansavimo ir su kuriuo pasirašyta Paskolos sutartis |
| **Paskolos gavėjo tinkamumo sąlygos** | Paskola gali būti teikiama Paskolos gavėjui, kuris atitinka šiuos kriterijus:1. Paskolos gavėjas atitinka:
	1. Nutarimo Nr. 1226 6.1 papunktyje nurodytą sąlygą dėl apyvartos sumažėjimo nustatytais laikotarpiais. Apyvartos sumažėjimas bus nustatomas:
		1. PVM deklaracijas teikiančių Verslo subjektų atveju – remiantis VMI pateiktose PVM deklaracijose deklaruotais duomenimis:
			1. jei Verslo subjektas paraiškos pateikimo metu nėra pateikęs VMI PVM deklaracijų už laikotarpį nuo 2020 m. lapkričio 1 d. iki 2021 m. sausio 31 d. (arba už 2020 m. gruodžio 1 d. iki 2021 m. sausio 31 d., tuo atveju, kai Verslo subjektas vykdo po 2020 m. lapkričio 30 d. uždraustą pagrindinę ūkinę veiklą, jei ji identifikuota karantino metu ribojamų (uždraustų) ūkinių veiklų sąraše), sprendimą suteikti Paskolą „Invega“ priima remdamasi Verslo subjekto „Invegai“ teikiamoje paraiškoje deklaruotais duomenimis. Po Paskolos suteikimo, Verslo subjekto pateiktų duomenų teisingumas gali būti patikrintas pagal iš VMI gaunamus Verslo subjekto mėnesio PVM deklaracijose deklaruotus duomenis. Patikrinus iš VMI gautus duomenis ir nustačius, kad Paskolos gavėjas paraiškoje pateikė neteisingą informaciją apie apyvartos sumažėjimą ir negalėjo gauti Paskolos, Paskolos gavėjas privalės grąžinti visą neteisėtai gautą valstybės pagalbą su palūkanomis, tai yra Paskolą su Paskolos sutartyje nustatytomis palūkanomis ir palūkanomis, apskaičiuotomis nuo valstybės pagalbos suteikimo dienos iki jos išieškojimo dienos, kaip nustatyta Tarybos reglamente (ES) 2015/1589;
			2. jei paraiškos pateikimo dieną Verslo subjektas jau yra pateikęs mėnesio VMI PVM deklaracijas už 2020 m. lapkričio 1 d. iki 2021 m. sausio 31 d. laikotarpį (arba už 2020 m. gruodžio 1 d. iki 2021 m. sausio 31 d., tuo atveju, kai Verslo subjektas vykdo po 2020 m. lapkričio 30 d. pagrindinę uždraustą ūkinę veiklą, jei ji identifikuota karantino metu ribojamų (uždraustų) ūkinių veiklų sąraše), sprendimą suteikti Paskolą „Invega“ priima remdamasi iš VMI gautais Verslo subjekto PVM deklaracijose deklaruotais duomenimis;
		2. PVM deklaracijas neteikiančių Verslo subjektų atveju – remiantis Verslo subjekto teikiamoje paraiškoje deklaruotais duomenimis už 2020 m. lapkričio 1 d. iki 2021 m. sausio 31 d. laikotarpį (arba už 2020 m. gruodžio 1 d. iki 2021 m. sausio 31 d., tuo atveju, kai Verslo subjektas vykdo po 2020 m. lapkričio 30 d. uždraustą pagrindinę ūkinę veiklą, jei ji identifikuota karantino metu ribojamų (uždraustų) ūkinių veiklų sąraše). Nustačius ir (ar) gavus patikimų duomenų, kad Paskolos gavėjas paraiškoje pateikė neteisingą informaciją apie apyvartos sumažėjimą ir negalėjo gauti Paskolos, Paskolos gavėjas privalės grąžinti visą neteisėtai gautą valstybės pagalbą su palūkanomis, tai yra Paskolą su Paskolos sutartyje nustatytomis palūkanomis ir palūkanomis, apskaičiuotomis nuo valstybės pagalbos suteikimo dienos iki jos išieškojimo dienos, kaip nustatyta Tarybos reglamente (ES) 2015/1589;

arba * 1. Nutarimo Nr. 1226 6.2 papunktyje nurodytą sąlygą, kai Verslo subjektas, skaičiuojant nuo 2019 m. lapkričio 1 d. iki 2020 m. sausio 31 d., pajamų negavo, o jo vykdoma pagrindinė ūkinė veikla yra įtraukta į sąrašą, nurodytą Nutarimo Nr. 1226 6.2 papunktyje, išskyrus atvejus, kai Verslo subjektas buvo sustabdęs veiklą. Atitikimas šiam reikalavimui (Verslo subjekto pagrindinės ūkinės veiklos kodas ir informacija apie veiklos sustabdymą) vertinamas pagal VMI informaciją;
1. Veikia Lietuvos Respublikoje. Paskolos gavėjas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje, ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą. Atitikimas šiam reikalavimui vertinamas pagal viešus valstybinių registrų duomenis;
2. Paskolos gavėjas ir Įmonių grupė (jei Paskolos gavėjas priklauso Įmonių grupei) 2019 m. gruodžio 31 d. nebuvo laikomi sunkumų patiriančiais, kaip tai apibrėžta 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su paskutiniais pakeitimais, padarytais 2020 m. liepos 2 d. Europos Komisijos reglamentu (ES) Nr. 2020/972 (toliau – Reglamentas Nr. 651/2014), 2 straipsnio 18 punkte, arba 2019 m. gruodžio 31 d. Paskolos gavėjas ir Įmonių grupė (jei Paskolos gavėjas priklauso Įmonių grupei) buvo patiriantys sunkumų, kaip tai apibrėžta Reglamento Nr. 651/2014 2 straipsnio 18 punkte, tačiau paraiškos pateikimo metu nėra laikomi sunkumų patiriančiais (Paskolos gavėjas turi pagrįsti dokumentais, pateikdamas finansinės atskaitomybės už paskutinį praėjusį ketvirtį arba mėnesio, ėjusio prieš paraiškos pateikimą, paskutinę dieną dokumentus ir, jei per laikotarpį nuo 2020 m. sausio 1 d. iki paraiškos pateikimo dienos įvyko nuosavybės struktūros (kapitalo, akcijų priedų, perkainojimo rezervų, rezervų) pokyčių, – dokumentus, pagrindžiančius šiuos pokyčius (sukauptų nuostolių padengimo, kapitalo padidinimo apmokėjimo, turto vertinimo ir (arba) kitus susijusius dokumentus).

Paskolos gavėjas, kuris yra labai maža ar maža įmonė, kaip apibrėžta SVV įstatyme, laikomas sunkumų nepatiriančiu, jei jam nėra taikoma kolektyvinė nemokumo procedūra ir (ar) nėra suteikta sanavimo ir restruktūrizavimo pagalba. Paskolos gavėjas, kuris yra verslininkas, kaip apibrėžta SVV įstatyme, laikomas sunkumų nepatiriančiu, jei jam nėra pradėta fizinio asmens bankroto procedūra;1. Paraiškos pateikimo metu atitinka minimalius Lietuvos Respublikos mokesčių administravimo įstatymo 401 straipsnyje nustatytus patikimų mokesčių mokėtojų kriterijus. Atitikimas šiam reikalavimui vertinamas pagal viešai paskelbtą Valstybinės mokesčių inspekcijos informaciją;
2. Kuriam paraiškos pateikimo metu nėra iškelta bankroto ir (ar) restruktūrizavimo byla pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos įmonių restruktūrizavimo įstatymą arba, verslininko, kaip jis apibrėžtas SVV įstatyme, atveju, jam nėra iškelta fizinio asmens bankroto byla pagal Lietuvos Respublikos fizinių asmenų bankroto įstatymą Atitikimas reikalavimui vertinamas pagal viešai prieinamus valstybinių registrų duomenis;
3. Kuris paraiškos pateikimo metu yra pateikęs valstybės įmonei Registrų centrui 2019 m. finansinių ataskaitų rinkinį, kuriame būtų detaliai atskleista nuosavo kapitalo sudėtis. Jei Paskolos gavėjas priklauso Įmonių grupei, valstybės įmonei Registrų centrui turi būti pateiktas 2019 m. Įmonių grupės konsoliduotų finansinių atskaitų rinkinys, kuriame būtų detaliai atskleista nuosavo kapitalo sudėtis. Tuo atveju, jei Paskolos gavėjas ir (ar) Įmonių grupės, kuriai priklauso Paskolos gavėjas, įmonės, įskaitant Paskolos gavėją, sudaro metinių finansinių ataskaitų rinkinį kita data (ne 2019 m. gruodžio 31 d.), Paskolos gavėjo ir (ar) Įmonės grupės įmonių, įskaitant Paskolos gavėją, sudarytas ir patvirtintas 2019 m. gruodžio 31 d. metinių finansinių ataskaitų rinkinys turi būti pateikiamas „Invegai“. Šis reikalavimas netaikomas verslininkams ir toms Įmonių grupės įmonėms, kurios yra įsteigtos nuo 2020 m. sausio 1 d. Jei Paskolos kreipiasi verslininkas, jis turi pateikti finansinius dokumentus, pagal kuriuos būtų galima nustatyti apyvartos kritimą;
4. Kuris nėra gavęs valstybės pagalbos, kuri Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinęs visą jos sumą, įskaitant palūkanas, kaip nustatyta 2015 m. liepos 13 d. Tarybos reglamente (ES) 2015/1589, nustatančiame išsamias Sutarties dėl Europos Sąjungos veikimo 108 straipsnio taikymo taisyklėse;
5. Kuris nėra valstybės ir savivaldybių įmonė ir įmonė, kurioje 25 procentus ir daugiau įmonės akcijų, pajų ar kitokių dalyvavimą įmonės kapitale žyminčių kapitalo dalių arba 25 procentus ir daugiau įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė;
6. Kurio bent viena iš vykdomų ūkinių veiklų nėra finansų, kaip jis suprantamas pagal Lietuvos Respublikos finansinio tvarumo įstatymo 1 straipsnį, žemės ūkio, kaip tai apibrėžta 2014 m. birželio 25 d. Komisijos reglamento (ES) Nr. 702/2014, kuriuo skelbiama, kad tam tikrų kategorijų pagalba žemės bei miškų ūkio sektoriuose ir kaimo vietovėse yra suderinama su vidaus rinka pagal Sutarties dėl Europos Sąjungos veikimo 107 ir 108 straipsnius, 2 straipsnio 3 dalyje, miškininkystės, žuvininkystės ir akvakultūros, kaip tai apibrėžta 2014 m. birželio 27 d. Komisijos reglamento (ES) Nr. 717/2014, dėl Sutarties dėl Europos Sąjungos veikimo 107 ir  108 straipsnių taikymo *de minimis* pagalbai žuvininkystės ir akvakultūros sektoriuje, sektoriuose;
7. Kartu su paraiška dėl Paskolos suteikimo, kurioje Paskolos gavėjas deklaruoja apie jam suteiktas paskolas ir lizingo sandorius (įskaitant ir garantuotas paskolas ir lizingo sandorius) pagal priemones, įgyvendinamas pagal Komunikatą, Paskolos gavėjas yra pateikęs:
	1. SVV subjekto statuso deklaraciją (išskyrus atvejį, kai Paskolos gavėjas patvirtina, kad yra didelė įmonė);
	2. aktualią Paskolos gavėjo akcininkų struktūrą ir laisvos formos dokumentą, kuriame būtų nurodyti Verslo subjekto ir su juo susijusių įmonių ryšiai;
	3. verslo planą, kuriame, be kita ko, būtų trumpai aprašytas vykdomas verslas ir siūlymas dėl Paskolos grąžinimo grafiko išdėstymo bei užtikrinimo priemonių (jei taikoma);
	4. Aprašo priedą Nr. 1, kuriame nurodoma esama ir prognozuojama finansinė būklė (skaičiavimai), atspindintys Verslo subjekto galimybę laiku mokėti įmokas pagal visus esamus ir būsimus Verslo subjekto finansinius įsipareigojimus visam Paskolos terminui, įskaitant duomenis Verslo subjektų apyvartų sumažėjimo įvertinimui (Verslo subjektai turi nurodyti apyvartas už kiekvieną iš šių mėnesių:, 2019 m. lapkričio mėn. (kai taikoma), 2019 m. gruodžio mėn., 2020 m. sausio mėn., 2020 m. lapkričio mėn. (kai taikoma), 2020 m. gruodžio mėn., 2021 m. sausio mėn.);
	5. Verslo subjekto valdymo organo sprendimą dėl Paskolos gavimo, turto įkeitimo ir įgaliotų asmenų paskyrimo
 |
| **Paskolos sutarties sudarymo ir administravimo mokesčiai** | Nėra |
| **Paskolos sutarties sąlygų pakeitimo mokestis, kai Paskolos sutarties sąlygų pakeitimo poreikį inicijuoja Paskolos gavėjas** | 100 Eur |
| **Tinkamumo laikotarpis ir Paskolos išmokėjimo laikotarpis**  | Paskolos sutartis dėl Paskolos suteikimo turi būti pasirašyta ne vėliau kaip 2021 m. birželio 30 d.Paskolos lėšos turi būti išmokamos Paskolos gavėjui ne vėliau kaip per 3 mėnesius nuo Paskolos sutarties pasirašymo Paskolos sutartyje nustatyta tvarka, ir bet kuriuo atveju ne vėliau kaip iki 2021 m. rugsėjo 30 d. |
| **PASKOLOS TINKAMUMO SĄLYGOS** |
| **Paskolos paskirtis** | Paskola skiriama Paskolos gavėjo apyvartinėms lėšoms, išskyrus Netinkamoms išlaidoms, finansuoti. Paskolos lėšomis gali būti apmokamos patirtos (planuojamos patirti) išlaidos nuo 2020 m. spalio 1 d. iki 2021 m. spalio 30 d. Patirtos išlaidos Paskolos lėšomis gali būti apmokamos ne vėliau kaip per 4 mėn. po Paskolos sutarties pasirašymo. Suėjus nurodytam terminui, nepanaudotą Paskolos lėšų sumą Paskolos gavėjas turi grąžinti „Invegai“ ne vėliau kaip per 10 darbo dienų.Už tinkamą Paskolos panaudojimą atsakingas Paskolos gavėjas |
| **Paskolos valiuta** | Visos sumos išreikštos eurais. Visi mokėjimai pagal Paskolos sutartį atliekami eurais  |
| **Paskolos trukmė** | Paskolos teikiamos ne ilgesniam kaip 72 mėnesių laikotarpiui. Jei pradinė Paskolos trukmė, kuri buvo trumpesnė nei 72 mėnesiai, yra pratęsiama, kai Paskolos gavėjas to prašo ir sutinka sumokėti „Invegos“ nustatytą Paskolos pratęsimo mokestį, visai Paskolos sumai turi būti perskaičiuojamos Paskolos palūkanos ir pritaikoma didesnė palūkanų norma, įvertinant visą Paskolos trukmę, įskaitant Paskolos pratęsimo laikotarpį (kaip nustatyta skiltyje „Paskolų teikimo kaina Paskolos gavėjams“). Paskolos gavėjas turi teisę Paskolą grąžinti anksčiau nei Paskolos sutartyje nustatyta Paskolos trukmė be jokių papildomų mokesčių  |
| **Didžiausia Paskolos suma vienam Paskolos gavėjui** | 1. Vienam Paskolos gavėjui iš Priemonės lėšų gali būti suteikiama tik viena 1 (vieno) mėnesio vidutinės apyvartos dydžio Paskola. Vidutinės mėnesio apyvartos skaičiavimo laikotarpis nustatomas ir Paskolos suma apskaičiuojama pagal „Invegos“ patvirtintą metodiką, pagal kurią parengta Paskolos sumos apskaičiavimo skaičiuoklė yra viešai skelbiama „Invegos“ interneto tinklalapyje www.invega.lt. Suteiktos Paskolos suma negali būti didinama;
2. Didžiausia galima suteikti Paskolos suma, apskaičiuojama laikantis šių nuostatų:
	1. Paskolos suma turi neviršyti dvigubos Paskolos gavėjo darbuotojams priskaičiuotos darbo užmokesčio su mokesčiais, įskaitant privalomojo socialinio draudimo ir sveikatos draudimo įmokas, sumos per metus. Tais atvejais, kai Paskolos gavėjas pradėjo veiklą po 2019 m. sausio 1 d., Paskolos suma negali viršyti numatomos darbo užmokesčio su mokesčiais sumos, išmokėtinos per pirmuosius dvejus jo veiklos metus, apskaičiuotos remiantis:
3. Paskolos gavėjų, pradėjusių veiklą 2019 m. ir anksčiau atveju, 2019 m. faktiniais duomenimis;
4. Paskolos gavėjų, pradėjusių veiklą 2020 m. atveju, 2020 m. faktiniais duomenimis;

Šis kriterijus vertinamas tik Paskolos gavėjo prašymu; arba* 1. Paskolos suma turi neviršyti 25 procentų Paskolos gavėjo 2019 m. apyvartos;
	2. Bet kuriuo atveju Paskolos suma negali viršyti 100 000 Eur
 |
| **Paskolos teikimo sąlygos** | 1. „Invega“, siekdama teikti tik tinkamais dokumentais ir vertinimu pagrįstą finansavimą turi teisę paprašyti papildomų dokumentų ir nustatyti papildomas su Paskolos grąžinimo rizika susijusias sąlygas ir (ar) apribojimus, jei įprastinės sąlygos ir apribojimai nepakankami individualios situacijos atveju.
2. Paskolų negrąžinimo rizika vertinama pagal Verslo subjektų atitikties Aprašo sąlygoms kriterijus, supaprastintą verslo planą, prognozuojamą pelno nuostolių ataskaitą bei pinigų srautų duomenis, kurie teikiami pagal metodinius nurodymus (Aprašo priedas Nr. 1).
3. Paskolos grąžinimo rizikos kriterijų pakankamumas išreiškiamas šias rodikliais:

**EBITDA (pelningumas)** – veiklos pelno (nuostolio) prieš apmokestinimą, nusidėvėjimo ir amortizacijos, bei finansinės ir investicinės veiklos sąnaudų, suma. Šio rodiklio reikšmė turi būti teigiama kiekvienais finansiniais metais.**DSCR (finansinių skolų aptarnavimo rodiklis)** – EBITDA santykis su metine paskolų gražinimo bei metine paskolų aptarnavimo suma. DSCR reikšmė kiekvienais finansiniais metais turi būti ne mažesnė nei 1.Tais atvejais, kai netenkinami EBITDA ir DSCR rodikliai, ir „Invegos“ vertinimu Verslo subjekto pinigų srautai nėra pakankami suplanuotoms išlaidoms, mokėjimams ir Paskolai padengti, Paskola nesuteikiama |
| **Nefinansuotinos išlaidos (toliau – Netinkamos išlaidos)**  | 1. Finansavimas negali būti skirtas išsimokėti dividendus, mažinti kapitalą išmokant lėšas dalyviams, supirkti savas akcijas ar atlikti kitokius mokėjimus iš kapitalo Paskolos gavėjo dalyviams, taip pat negali būti skirtas grąžinti arba suteikti paskolas Paskolos gavėjo dalyviams;
2. Paskolos gavėjo turimų finansinių įsipareigojimų perfinansavimui, t. y. Paskolos gavėjo turimų įsipareigojimų finansų įstaigoms išankstiniam grąžinimui ar refinansavimui, taip pat įsipareigojimams kitiems asmenims pagal paskolos arba kreditavimo sutartis grąžinti anksčiau nei pagal nustatytą grafiką;
3. investicijoms (įskaitant ir rekonstrukciją).
 |
| **Paskolos išmokėjimo Paskolos gavėjui tvarka** | Paskolos lėšos Paskolos gavėjui išmokamos ne vėliau kaip per 5 (penkias) darbo dienas po Paskolos sutarties pasirašymo. Paskolos gavėjas Paskolos išmokėjimo metu negali būti įgijęs bankrutuojančios, bankrutavusios, restruktūrizuojamos, likviduojamos įmonės statuso. |
| **Įmokų mokėjimo grafikas ir Paskolos grąžinimas** | Įmokų mokėjimo grafikas sudaromas per 5 darbo dienas po Paskolos ar jos dalies išmokėjimo. Paskolos gavėjas Paskolą ar jos dalį gali grąžinti anksčiau nei nustatyta įmokų grafike. Grafikas atnaujinamas pasikeitus Paskolos sumos dydžiui ar terminui. Įmokos, kurias sudaro Paskolos dalis ir (ar) palūkanų dalis, mokamos kas mėnesį, Paskolos sutartyje nustatytą įmokos dieną. Paskolos gavėjas Paskolą turės pradėti grąžinti po Paskolos sutarties sudarymo praėjus ne daugiau, kaip 6 mėnesiams.Paskolos gavėjo prašymu ir „Invegai“ sutikus, Paskolos sutarties galiojimo metu Paskolos grąžinimas gali būti atidėtas papildomai iš viso iki 6 mėnesių laikotarpiui, jei Paskolos gavėjas sutinka sumokėti Paskolos davėjo nustatytą Paskolos sutarties sąlygų pakeitimo mokestį. |
| **Paskolos užtikrinimo priemonės** | Paskolų užtikrinimo priemonės iš Priemonės lėšų suteiktoms Paskoloms netaikomos, išskyrus atvejus, kai Paskolos gavėjas jau yra gavęs finansavimą pagal skatinamąją finansinę priemonę „Paskolos labiausiai nuo COVID-19 nukentėjusiems verslams“, patvirtintą Lietuvos Respublikos ekonomikos ir inovacijų ministro 2020 m. balandžio 15 d. įsakymu Nr. 4-229 „Dėl Skatinamosios finansinės priemonės „Paskolos labiausiai nuo COVID-19 nukentėjusiems verslams“ schemos patvirtinimo“ (toliau – COVID paskolų priemonė), pagal skatinamąją finansinę priemonę „Paskolos turizmo ir viešojo maitinimo paslaugų teikėjams“, patvirtintą Lietuvos Respublikos ekonomikos ir inovacijų ministro 2020 m. liepos 7 d. įsakymu Nr. 4-536 „Dėl skatinamosios finansinės priemonės „Paskolos turizmo ir viešojo maitinimo paslaugų teikėjams“ schemos patvirtinimo“ (toliau – Turizmo paskolų priemonė), skatinamąją finansinę priemonę „Apmokėtinų sąskaitų paskolos“, patvirtintą Lietuvos Respublikos ekonomikos ir inovacijų ministro 2020 m. balandžio 10 d. įsakymu Nr. 4-224 „Dėl skatinamosios finansinės priemonės „Apmokėtinų sąskaitų paskolos“ schemos patvirtinimo“ (toliau – Apmokėtinų sąskaitų paskolų priemonė) bei pagal priemonę „Pagalbos verslui fondas“, patvirtintą Lietuvos Respublikos ekonomikos ir inovacijų ministro ir Lietuvos Respublikos finansų ministro 2020 m. rugsėjo 30 d. įsakymu Nr. 4-837/1K-319 „Dėl priemonės „Pagalbos verslui fondas“ veiklos aprašo patvirtinimo“ (toliau – Pagalbos verslui priemonė) (taikoma paskolų ir (ar) skolos vertybinių popierių atveju) ir jis viršija 1 mln. Eur. Paskolos užtikrinimo priemonės teikiamos tai daliai, kuri viršija 1 mln. Eur, sumuojant finansavimą, gautą pagal Priemonę ir pagal šias priemones: COVID paskolų priemonę, Turizmo paskolų priemonę, Apmokėtinų sąskaitų paskolos priemonę ir Pagalbos verslui priemonę. Tuo atveju, jei Paskolų užtikrinimo priemonės taikomos, visas išlaidas, susijusias su Paskolos užtikrinimo priemonių įforminimu (turto vertinimo, notaro paslaugų mokesčiai ir kt.), apmoka Paskolos gavėjas |
| **Paskolų teikimo kaina Paskolos gavėjams**  | Paskolos teikiamos sumažintomis palūkanų normomis. Taikoma fiksuota metinė palūkanų norma, priklausomai nuo Paskolos laikotarpio ir Paskolos gavėjo statuso:

|  |  |  |  |
| --- | --- | --- | --- |
| Paskolos gavėjo statusas | Paskolos trukmė iki 12 mėnesių (imtinai) | Paskolos trukmė nuo 13 mėnesių iki 36 mėnesių (imtinai) | Paskolos trukmė nuo 37 mėnesių iki 72 mėnesių (imtinai) |
| SVV subjektas | 0,1 procento | 0,19 procento | 0,69 procento |
| Didelė įmonė | 0,19 procento | 0,69 procento | 1,69 procento |

 |
| **Delspinigiai pagal Paskolos sutartį** | Paskolos gavėjui vėluojant vykdyti savo įsipareigojimus pagal Paskolos sutartį, jis privalo mokėti 0,04 proc. dydžio delspinigius už kiekvieną pradelstą mokėti dieną |
| **Probleminių Paskolų administravimas** | Paskola laikoma Problemine, kai Paskolos gavėjas nesugeba vykdyti finansinių įsipareigojimų pagal Paskolos sutartį, t. y.:1. Paskolos gavėjui iškeliama nemokumo (restruktūrizavimo ar bankroto) byla;
2. Paskolos gavėjas ne trumpiau kaip 90 (devyniasdešimt) kalendorinių dienų neįvykdo finansinių įsipareigojimų pagal Paskolos sutartį (t. y. negrąžina Paskolos dalies ir (ar) nesumoka palūkanų).

Jei Paskola tampa Problemine, „Invega“, vadovaudamasi savo vidinėmis procedūromis, turi teisę Paskolos sutartyje nustatytais atvejais ir tvarka, vienašališkai, nesikreipdama į teismą, nutraukti Paskolos sutartį ir pareikalauti nedelsiant grąžinti Paskolą (jos dalį) kartu su mokėtinomis Palūkanomis ir kitomis pagal Paskolos sutartį mokėtinomis sumomis.Paskolai tapus Problemine, Paskolos gavėjas turi teisę kreiptis į „Invega“ dėl Paskolos restruktūrizavimo neviršijant maksimalios Paskolos trukmės, numatytos Apraše, o „Invega“ skolininko įsipareigojimų vykdymo atžvilgiu, vadovaudamasi savo vidinėmis procedūromis, turi teisę prašyti pateikti papildomas prievolės užtikrinimo priemones už Paskolos mokėjimo grafiko pakeitimą ir skolos dengimo grafiko sudarymą  |
| **Valstybės pagalbos teikimas ir sumavimas** | Pagal Priemonę teikiama valstybės pagalba gali būti sumuojama vadovaujantis Komunikato 20 ir 26a punktų nuostatomis. Bendra valstybės pagalbos suma Paskolos gavėjui negali viršyti Komunikato 27 punkto d papunkčio i ir ii papunkčiuose nustatytų ribų |
| **Viešinimas** | „Invega“ informaciją apie Priemonės sąlygas skelbs savo interneto svetainėje, taip pat, savo iniciatyva, galės taikyti ir kitas Priemonės viešinimo priemones. Paskolų gavėjų sąrašai bus skelbiami „Invegos“ interneto svetainėje |
| **Audito reikalavimai** | Paskolos sutartyje bus nustatyta, kad Paskolos gavėjas bus įpareigotas sudaryti galimybę Europos Komisijos, Europos Audito Rūmų, Finansų ministerijos, Ekonomikos ir Inovacijų ministerijos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotiems atstovams, „Invegos“, kitiems ES institucijų ir ES įstaigų bei tinkamai įgaliotų nacionalinių subjektų, turintiems teisę tikrinti, kaip panaudojamos Priemonės lėšos atstovams atlikti patikrinimą, įvertinant Paskolos gavėjo įsipareigojimus pagal Paskolos sutartį vykdymą  |
| **Informacijos ir dokumentų, susijusių su valstybės pagalbos teikimu, saugojimas** | Informacija ir dokumentai, susiję su valstybės pagalbos teikimu, saugomi ne trumpiau kaip 10 metų nuo paskutinės valstybės pagalbos suteikimo dienos |
| **Kitos sąlygos** | Paskolos gavėjas visu Paskolos laikotarpiu be išankstinio rašytinio Paskolos davėjo sutikimo negali mokėti dividendų ar tantjemų, supirkti Paskolos gavėjo kapitalo dalių (akcijų) ir (ar) išmokėti pelno dalies Paskolos gavėjo dalyviui (-iams) kitokiais būdais. Paskolos gavėjas įsipareigoja kaupti suteiktos Paskolos paskirtį (panaudojimą) pagrindžiančius dokumentus (originalus arba tinkamai patvirtintas kopijas) ir saugoti juos ne trumpiau nei 10 metų po Paskolos sutarties termino pabaigos. Nurodyti dokumentai ir (ar) jų kopijos bei informacija teikiami „Invegai“ neatlygintinai.Jei nustatoma, kad Paskolos gavėjas pateikė neteisingą informaciją ir (ar) dokumentus ir (ar) nuslėpė informaciją, turinčią reikšmės Paskolos suteikimui, Paskolos gavėjas privalo grąžinti visą neteisėtai gautą Paskolą su Paskolos sutartyje nustatytomis palūkanomis ir suteiktą valstybės pagalbos dydį su palūkanomis, nuo valstybės pagalbos suteikimo dienos iki jos išieškojimo dienos, kaip nustatyta Tarybos reglamente (ES) 2015/1589. Be kitų nuostatų, Paskolos sutartyje nustatomos šios sąlygos: Paskolos sutarties šalių teisės ir pareigos, Paskolos gavėjo įsipareigojimai, Paskolos sutarties sąlygų keitimo ir nutraukimo galimi atvejai ir tvarka bei kitos sąlygos. Paskolos sutarties vykdymo laikotarpiu pasikeitus taikytiniems teisės aktams, Paskolos sutarties šalims bus taikomos aktualių galiojančių teisės aktų nuostatos.„Invegos“ sprendimas dėl Paskolos išdavimo, taip pat ginčai kylantys iš Paskolos sutarties, sprendžiami bendrosios kompetencijos teismuose, LR civilinio proceso kodekso nustatyta tvarka |